Libanon til Steinalderen

Jan Hårstad

Jeg ser ikke noen grunn til å sitere hva Netanyahu og Avigdor Lieberman i Israel sier om Libanon og Hizballah som ikke er annet enn hatefulle meldinger om den forestående krigen der. Det er best sammenfattet av Sikkerhetsrådsmedlem Yoav Gallant:

«Israel will bring Lebanon back to the stone age.»

Her pågår nå i Israel en gigantisk militærøvelse som inkluderer over 100 kampfly og et titalls nasjoner. «Blue Flag».To saker er interessante ved dette: 45 indiske kommandosoldater deltar.

Og den «progressive» Syriza-regjeringen i Hellas – søsterparti til Rødt – deltar.

Etter at fyrtårn Tsipras for noen uker siden lå på gulvet i Det Hvite Hus og slikket støvlene til Donald Trump, gjør han nå det samme for zionistiske hauker i Israel.

Det er knapt til å tro, men legg merke til: «Venstresida» passer godt på at ikke noe av dette skal lekke ut.

Netanyahu sier jo jevnlig – ja, han skryter av det – at Israel er iferd med å bli en verdensmakt og det er også upassende sannhet i Norge. Bare til India selger Israel våpen for 1 milliard dollar i året.

Og som Times of India skrev 5 november: da den indiske statsminister Modi nå besøker Tyrkia er det israelske Mossad og britiske M15 som passer på han. Ganske utrolige saker.

På et tidspunkt i historien om Trump var det mange – både internasjonalt og i Norge – som mente at Trump ville bli likvidert av djupstaten. Til dette kommenterte jeg flittig: det kan dere bare glemme for Mossad passer på Trump.

Mossadsjefen med stort følge var mange ganger i New York for samtaler med Trump.

SunniIslam ser på ShiaIslam som verre enn verst. En kan ikke synke dypere enn å være en Shia og disse to retningene har vært viktige i krigen i Syria.

Det var de zionistiske neo-cons anført av Bernard Lewis som helt fra tidlig 1960-tall skrev strategidokumenter og bøker om at Vestverdenen kan utnytte Shia-Sunni splittelsen til sin krigerske fordel i den islamske verden. Og dette er grundig blitt gjort.

Nå er det helt åpenbart at Nato-EU har diskutert seg fram til en felles politikk hva de skal gjøre med de hjemvendte sunni-Jihadistene fra Syria. I Frankrike var det nå 1900 hjemvendte IS-krigere og Le Figaro skrev 26 oktober at det var satt av 500 000 Euro til et sosialt velferdsprogram for disse.

Britiske Daily Mail skrev i helga om Operation Constraint som skal igangsettes fra 2018 og som går ut på at IS-Jihadister skal tilbys gratis bolig såfremt de ikke skjærer halsen over på folk. Og jeg mener at jeg har lest om det samme opplegget i Sverige. Hva med Norge?

Meningen med dette snille stellet av folk som burde vært hengt er naturligvis at Nato trenger dette miljøet av terroristisk SunniIslam til krigene mot Hizballah og Iran som er de nedrige shiaer. Og de trenger dem til å krige mot Russland i Kaukasus og Krim.

I Norge heter det at US-Marines er her for å avskrekke Russland fra å angripe Norge, altså et forsvarsprosjekt. Faktisk er det også slik at Klassekampen beveger seg på dette fiksjonsnivået.

Fakta er at USA Special Forces og Marines utplasseres ved alle grenser til Russland og disse styrkene er «offensive strike units» som skal penetrere fiendelinjene for å utøve sabotasje og avanserte operasjoner av ymse art.

US Marines i Norge har overhodet ingen forsvarsmessig orientering, det er commando angrepsstyrker.

Siden verken SV eller Rødt tar noe oppgjør med fyrtårnet Syriza i Hellas, kan en lure på om de akter å følge i Syrizas politiske fotspor og knytte seg an til amerikanske og zionistiske angrepskriger?

Hvis vi overlever, får vi se.





1 har lest innlegget i dag.

Innlegget er lest totalt 459 ganger.



